עדן סבן

עדן סבן (נולדה ב-30 בנובמבר 1995) היא שחקנית, פרזנטורית ודוגמנית ישראלית.

ביוגרפיה
סבן נולדה במושב שדה עוזיהו, לאם יוצאת אתיופיה ולאב יוצא לוב. היא גדלה והתחנכה באשדוד לאחר שהוריה התגרשו כשהייתה בת שנה.

בשנת 2010 כשהייתה בת 14 זכתה בתחרות מלכת היופי של אשדוד והסביבה ומאז החלה לדגמן. ב-2014 השתתפה בקליפ של אליעד נחום "סימן".

בשנת 2017 השתתפה בתוכנית המציאות "האח הגדול". לאחר מכן השתתפה כשחקנית במחזמר לילדים "אקונה מטטה" שעלה לבמות ברחבי הארץ בחנוכה 2017. עוד בשנה זו הובילה קמפיין הסברה של משרד החוץ.

במקביל לקריירת המשחק, סבן היא פרזנטורית של מספר גופים מסחריים וכן מדגמנת ומשתתפת בפרסומות. הייתה הפרזנטורית הראשונה של חברת "פומה" בישראל, וכן השתתפה בקמפיינים של מותגי האופנה "H&M", "גולף" ו"קסטרו", מותג ההלבשה התחתונה "פיקס" ו"קוקה קולה".

עוד השתתפה בין היתר בפרסומות של רשת ACE, וכן בפרסומות למשקאות "בלו" ול"סודהסטרים".

בשנת 2019 שיחקה בתפקיד נטלי בסרט הקולנוע "פול גז".

ב-2020 שיחקה בתפקידים שונים בסדרות הטלוויזיה "ג'ודה", "תאג"ד" ובסדרה הקומית זהו זה! וכן גילמה תפקידים ראשיים בסדרות הטלוויזיה לנוער "ספיידרז" ו"שמשון גיבור".

בשנת 2021 שיחקה בתפקיד קומי בסדרת הטלוויזיה, "מותק בול באמצע".

בשנת 2022 שיחקה בסרטם של ערוץ הכיבוד "עולה לראש" בתפקיד משפיענית הרשת עדן-לי.

בשנת 2023 תככב במופע הילדים SING פסטיגל.

חיים אישיים
בשנת 2018 הכירה את אדם טל ונישאה לו לאחר כשנה של זוגיות. הזוג התגרש בשנת 2021.

מתגוררת בתל אביב.

פילמוגרפיה

תיאטרון

טלוויזיה

קולנוע

קישורים חיצוניים

 יערה יעקב, " אנחנו מאוד רכושנים. לא אומרים שלום לאקסים ברחוב", באתר mako, 19 ביולי 2018
 אפרת וכטל, "אף תקופה בחיים לא הפכה אותי לכזאת משוגעת", באתר mako 8 באוקטובר 2019
 שירי ברוק-שגיא, "המשחק היה חלום חיי אבל הנחתי אותו בצד בגלל בעיות כלכליות בבית", באתר Xnet, 20 באוגוסט 2020

הערות שוליים

שחקניות קולנוע וטלוויזיה ישראליות
שחקניות תיאטרון ישראליות
שחקני קולנוע וטלוויזיה ישראלים
שחקני תיאטרון ישראלים
שחקנים ישראלים
דוגמניות ישראליות
דוגמנים ישראלים
פרזנטוריות ישראליות
מתחרי האח הגדול (ישראל)
משתתפי נינג'ה ישראל V.I.P
משתתפים בתוכניות מציאות ישראליות
משתתפות הפסטיגל
ישראלים שנולדו ב-1995
ישראליות שנולדו ב-1995